Gerhard Steyn se babadogtertjie in hospitaal opgeneem
JY LEES NOU Gerhard Steyn se babadogtertjie in hospitaal opgeneem
Die sanger en TV-aanbieder Gerhard Steyn se 10 maande oue babadogtertjie is in die hospitaal opgeneem – en weens die covid-19 regulasies mag hy haar nie besoek nie.
“Mag ek vra dat julle vir my dogtertjie, my vrou en ook vir ons as gesin sal bid. Ná twee dae en twee nagte van erge koors en geen slaap is ons babadogtertjie, Zaniq, opgeneem,” het Gerhard op sy Instagramblad geskryf.
Volgens sy ma, Tilla Enslin, wat ook sy bestuurder is, wil die gesin nie bekend maak in watter hospitaal sy opgeneem is nie. Sy is Donderdag opgeneem.
“Ek mag glad nie in die hospitaal ingaan nie,” skryf Gerhard verder.
“Ek het hulle kamervenster gaan soek soos my vrou, Zelri, beduie het en uit die tweede verdieping se parkeerarea met hulle gevideocall.
“Natuurlik, met als wat aangaan, word hulle dadelik onder kwarantyn geplaas as ’n voorsorgmaatreel. As dit by my gesin kom, voel dit of niks anders saak maak as om by my vrou en klein baba in die hospitaal te wees nie. Zaniq is ’n kelin fighter en my vrou ’n beauty en ’n yster.”
Hi almal, mag ek vra dat julle vir my dogtertjie,my vrou en ook ons as gesin sal bid en intree..Na 2dae en 2nagte van erge koors en geen slaap is ons baba dogtertjie Zaniq opgeneem!! Ek mag glad nie in die hospitaal in gaan nie.. ek het hulle kamer venster gaan soek soos my vrou my beduie het en uit die 2de verdieping parkeer area met hulle gevideo call...alhoewel ek hulle kon sien kon hulle my nie regtig sien nie, dis "oneway mirror glass" - so frustreerend.. natuurlik met als wat aangaan word hulle dadelik onder kwarentyn geplaas as 'n protocal.. as dit by my gesin kom voel dit of NIKS anders saak maak nie en my hart breek vnd om nie in die hospitaal by my vrou en klein baba te kan wees nie.. sys 'n klein fighter.. en my vrou 'n beauty&yster.. Ek stap nou by 'n leë huis in, klein Zardi is by ouma en oupa... ek mis my vrou, my dogtertjies en die laggies, drukkies en soentjies wat nog vanoggend op my gereën het.. ek weet GOD is nogsteeds op die troon en HY.. net HY bly in beheer????Dankie vir die gebede byvoorbaat????????#godisgood #godgesingeseënd
A post shared by GerhardSteyn (@gsgerhardsteyn) on Jul 9, 2020 at 10:29am PDT
Tilla sê Zaniq is vir virale en bakteriële infeksies getoets. Hulle wag nog op die uitslae.
“Sy ontvang gelukkig medikasie, en die koors is nou onder beheer.”
..ons bou ons band my ding.. ‘n band wat niks en niemand kan breek nie.. #fatherdaughter #bonding
A post shared by GerhardSteyn (@gsgerhardsteyn) on Apr 23, 2020 at 1:48pm PDT
Gerhard en sy vrou, Zelri, het nog ’n dogtertjie, Zardi (3), wat tans saam met Gerhard by die huis bly terwyl ma en dogter in die hospitaal is. Hy sluit sy plasing af deur te sê hoe baie hy hulle mis.
“Ek mis my dogtertjies en die laggies, drukkies en soentjies wat nog vanoggend op my gereën het.”
Meer oor: coronavirus| pandemie| inperking| covid-19| zelri| zaniq| gerhard steyn| zardi| hospitaal
Gerhard Steyn oor haatpos: ‘Ek is g’n trofeejagter’